Vladimir Qaramirzə
Vladimir Vladimiroviç Qaramirzə (rus. Кара-Мурза, Владимир Владимирович; 7 sentyabr 1981, Moskva) — Rusiyalı müxalif siyasətçi, televiziya jurnalisti, rejissor, publisist, siyasi məhbus. Boris Nemtsov adına Azadlıq Fondunun idarə heyətinin keçmiş sədri. 2015-2016-cı illərdə Xalq Azadlıq Partiyasının sədr müavini. “Həmrəylik” demokratik hərəkatı, Rusiya Müxalifətinin Koordinasiya Şurasının büro üzvü. Azad Rusiya Fondunun vitse-prezidenti. 7 sentyabr 2019-cu ildən 26 fevral 2022-ci il tarixədək “Exo Moskvı” radiosunda “Həftənin yekunları” proqramının aparıcısı. Rusiya və dünya mətbuatında çoxsaylı nəşrlərdə o, cümlədən "Novaya qazeta", "Nezavisimaya qazeta", "The New Times", "The Washington Post", "The Wall Street Journal", "Financial Times", "World Affairs" və s. yazı müəllifidir. Rusiya Jurnalistlər Birliyinin üzvüdür. 2024-cü ildə "The Washington Post" qəzetindəki köşə yazısına görə Şərhçilər üçün nəzərdə tutulan "Pulitser mükafatı" mükafatını alıb. “Onlar azadlığı seçdilər” və “Nemtsov” sənədli filmlərinin müəllifi və rejissorudur. O, Amerikanın "World Affairs" jurnalının saytında Rusiyadakı siyasi vəziyyətin təhlili ilə həftəlik ingilis dilində “Spotlight on Russia” adlı köşə yazısı yazır. 22 aprel 2022-ci ildə Rusiya Ədliyyə Nazirliyi Qaramirzəni fiziki şəxslər - “xarici agentlər” siyahısına əlavə edib. 17 aprel 2023-cü ildə o, dövlətə xəyanətdə, Rusiya ordusuna böhtan yaymaqda və arzuolunmaz təşkilatla əməkdaşlıqda ittiham edilərək 25 il müddətinə azadlıqdan məhrum edilib. "Amnesty International" onu vicdan məhbusu kimi tanıyıb.